Collegium Occidentalis Virginiae
Collegium Occidentalis Virginiae, vel Universitas Virginiae Occidentalis (Anglice West Virginia University), est publica in terra concessa universitas investigationis praecipue Morganopoli Virginiae Occidentalis instituta, inter cuius campos sunt Institutum Technologicum Universitatis Virginiae Occidentalis in vico Montgomery et Collegium Civitatis Potomac Universitatis Virginiae Occidentalis in vico Keyser; et alter campus clinicalis scholarum medicinae et medicinae dentium in Sede Medica Regionis Carolopolis, Carolopoli situs. Ministerium Extensionis Universitatis Viriginiae Occidentalis appropinquationem praebet, tabularia in omnibus civitatis comitatibus quinquaginta quinque habens. Post 2001, universitas a Conlegio Gubernatorum Universitatis Virginiae Occidentalis gubernata est. Anno 1867 condita est.

Discipuli in anno dimidio autumnale 2012 in campo primo fere 30 000 numerati sunt. Universitas 193 gradūs in cursibus baccalaureorum magistrorum doctorum in quindecim collegiis offert.

Universitas prodidit scholares Rhodenses viginti quinque, inter quos praeses prior David C. Hardesty, Jr. Etiam prodidit triginta scholares Goldwaterenses, undeviginti scholares Trumanenses, quinque sodales "Manūs Primus Academicus Cunctarum Civitatum Foederatae Americae" actae diurnae USA Today, et victores duos stipendii Morris K. Udall.

 Grex Chalybis Universitatis Virginiae Occidentalis

Notae 

Constituta 1867
!